b'\n_START_ARTICLE_\nMiron\n_START_SECTION_\nUgled\n_START_PARAGRAPH_\nMiron je delal izklju\xc4\x8dno v bronu . \xc4\x8ceprav je naredil nekaj kipov bogov in junakov, je bil slaven predvsem zaradi predstavitve \xc5\xa1portnikov. Po mnenju mnogih v antiki je z njimi naredil revolucijo, uvedel je ve\xc4\x8d drznej\xc5\xa1ih polo\xc5\xbeajev telesa in popolnej\xc5\xa1i ritem, ki dele povezuje v celoto. Plinij je zapisal, da so Mironova dela bolj\xc5\xa1a v razmerjih (numerosior) kot Poliklejtova in "skrbnej\xc5\xa1a" , bolj\xc5\xa1a v razmerjih (numeri) in hkrati prepri\xc4\x8dljivej\xc5\xa1a, resni\xc4\x8dnej\xc5\xa1a, skladnej\xc5\xa1a: diligentia je ozna\xc4\x8devala "pozornost za detajle" in je bila za anti\xc4\x8dne kritike zna\xc4\x8dilna za najbolj\xc5\xa1a umetni\xc5\xa1ka dela.\n_START_SECTION_\nDela\n_START_PARAGRAPH_\nNjegova najbolj znana dela po Plinijevem delu Naravoslovje (34.57-59) so bili krava, pes (canem, Kerber?), Perzej, satir Marsias ob\xc4\x8duduje flavto in Minerva (Atena), Heraklej, ki je bil odnesen v sveti\xc5\xa1\xc4\x8de, posve\xc4\x8deno Pompeju Velikemu na  hipodromu Circus Maximus,  Metalec diska in Apolon za Efez, "ki ga je triumvir Antonij odnesel iz Efeza, Avgust ga je obnovil, potem ko je bil opozorjen v sanjah".  Zgodnji cesarski rimski pisatelji so Mirona cenili kot najve\xc4\x8djega gr\xc5\xa1kega kiparja in njegov ugled je ostal na visoki stopnji. Zdi se, da je bila Krava slavna, ker je bila ve\xc4\x8dkrat omenjena  v epigramih , ki pa seveda ne govorijo o njenem polo\xc5\xbeaju kot kipu._NEWLINE_Hiona, olimpijskega zmagovalca iz \xc5\xa0parte v 7. stoletju pr. n. \xc5\xa1t., je Miron upodobil v bronu v idealizirani obliki.\n_START_SECTION_\nPripisovanje del Mironu\n_START_PARAGRAPH_\nEpigram o Ladasu, najhitrej\xc5\xa1em tekmovalcu njegovega \xc4\x8dasa, omenja, da ga je upodobil Miron, a ohranjena ni nobena kopija. Lukijanov  opis je dokon\xc4\x8dno opredelil Mironovega Metalca diska. Znanih je ve\xc4\x8d kopij, od katerih je najbolj\xc5\xa1a v pala\xc4\x8di Massimi v Termah v Rimu. Strabo je zapisal nekaj zgre\xc5\xa1enih pripomb, ki so se nana\xc5\xa1ale na Mirona, \xc5\xa1e posebej skupine s Samosa; za ve\xc4\x8d ohranjenih glav je namre\xc4\x8d C. K. Jenkins leta 1926 menil, da so kopije Mironove Samo\xc5\xa1ke Atene. _NEWLINE_Marmorna figura v Lateranskem muzeju, ki je zdaj obnovljena kot pleso\xc4\x8di satir, je skoraj gotovo kopija Mironovega dela, Marsias pobere   avlos, ki ga je Atena odvrgla.  Celotna skupina je kopirana na atenske kovance, vaze in v reliefu, predstavljajo Marsia kot nihajo\xc4\x8dega med radovednostjo in strahom zaradi Ateninega nezadovoljstva. Starodavni kritiki pravijo o Mironu, da mu je \xc4\x8dudovito uspelo v figure vtisniti \xc5\xbeivljenje in gibanje, vendar mu ni uspelo prikazati \xc4\x8dustev. Telesa njegovih mo\xc5\xa1kih so veliko ve\xc4\x8dja od glave. Obraz Marsia je skoraj maska; toda iz njegove dr\xc5\xbee dobimo \xc5\xbeivahen vtis o strasti, ki ga preveva. Obraz Metalca diska je miren in neroden, vse mi\xc5\xa1ice njegovega telesa pa so osredoto\xc4\x8dene na mo\xc4\x8d in uspeh._NEWLINE_Adolf Furtw\xc3\xa4ngler je veliko drugih del pripisal \xc5\xa1oli ali vplivu Mirona, a to ni dokazano. Na papirusu iz Oksirinha so datumi zmagovalcev v Olimpiji. Miron je naredil kip \xc5\xa1portnika Timanta, ki je zmagal v Olimpiji leta 456 pr. n. \xc5\xa1t., in Licina, zmagovalca leta 448 pr. n. \xc5\xa1t. in 444 pr. n. \xc5\xa1t. Te letnice pomagajo pri dolo\xc4\x8ditvi drugih datumov. Bil je sodobnik, a nekoliko starej\xc5\xa1i, Fidije in Poliklejta.'